5.r

**Present Continuous (upitne i niječne rečenice)**

21. / 22.05.2020.

Hi!

Kao što možete vidjeti po današnjem naslovu, danas učimo kako oblikovati pitanja i niječne rečenice u *Present Continuousu.*

Kako bi vam bilo lakše, molim vas da najprije ponovno pročitate bilješke koje ste o ovom gl. vremenu zapisali u bilježnice.

Jeste?

Izvrsno!

Onda ćete lako prepoznati što je glagol u sljedećoj rečenici. 😉 Prepišite ju u bilježnicu i podcrtajte glagol:

*Sophie is drinking tea with Jane.*

Sada ćemo postaviti pitanje: „Pije li Sophie (Soufi) čaj sa Jane (Džejn)?“, pa prepišite i njega.

*Is Sophie drinking tea with Jane?*

Prepišite u bilježnicu i ove primjere izjavnih i upitnih rečenica:

***PITANJA:***

*You are walking to the zoo.*

*Are you walking to the zoo?*

*I am having a picnic on the beach.*

*Am I having a picnic on the beach?*

*Derek and I are planning the best party ever!*

*Are Derek and I planning the best party ever?*

Što primjećujemo? Što se promijeni kad izjavnu rečenicu pretvorimo u upitnu?

Mijenja se redoslijed riječi. Znamo da se glagol u *Present Continuousu* sastoji od:

**pomoćni gl. BE + glagolING**

Upitne rečenice u *Present Continuousu* započinju s pomoćnim glagolom ***be*** (*am/is/are*), nakon čega slijedi ***subjekt*** (vršitelj radnje u rečenici). Nakon subjekta slijedi ***glagoling***, a ostatak rečenice se jednostavno prepiše.

A kako oblikovati ***NIJEČNE REČENICE***?

Još jednostavnije.

Kao i uvijek kod niječnih rečenica, jedina je „mudrost“ znati gdje ubaciti ***not***.

Proučite i prepišite ove primjere niječnih rečenica:

***NIJEČNE REČENICE:***

*Sophie isn't drinking tea with Jane.*

*You aren't walking to the zoo.*

*I'm not having a picnic on the beach.*

*Derek and I aren't planning the best party ever.*

U ovim su primjerima upotrijebljene skraćenice umjesto „punih“ niječnih oblika (*am not, is not, are not*), ali možete vidjeti da niječnicu ***not*** pridodamo pomoćnom glagolu *be*, odnosno umećemo ju između dva dijela glagola u *Present Continuousu*.

Sad je na vama red! 😉 Nadam se da ste pažljivo pročitali ova objašnjenja, nastojeći razumjeti. Svakako im se možete vratiti ako zatreba, dok rješavate sljedeći zadatak (u bilježnicu):

***U praznine upišite Present Continuous glagola iz zagrade, a zatim ispod svake izjavne rečenice, napišite i njezinu upitnu i niječnu verziju:***

*Npr. Darren is filming (FILM) a YouTube video.*

*Is Darren filming a YouTube video?*

*Darren isn't filming a YouTube video.*

1. You \_\_\_\_\_\_\_\_\_\_\_\_\_\_\_ (PUT) up a camp.
2. Jack \_\_\_\_\_\_\_\_\_\_\_\_\_ (DO) Science homework.
3. Madison and Chloe \_\_\_\_\_\_\_\_\_\_\_\_\_\_\_ (TIDY) their room.
4. I \_\_\_\_\_\_\_\_\_\_\_\_\_\_\_\_ (RIDE) my bike in the park.
5. The kids \_\_\_\_\_\_\_\_\_\_\_\_\_\_\_\_ (MAKE) a snowman.

Znači, zadatak ću smatrati odrađenim ako mi na Teams pošaljete sliku sve skupa 15 rečenica (po 3 verzije svake zadane: izjavna, upitna i niječna)!

Prof. Dafne 😊